කොළඹ නගර බල සීමාව තුල හෙට (15) රාත්‍රියේ සිට විශේෂ මෙහෙයුමක් ක්‍රියාත්මක කරන කරන බව කොළඹ නාගරික කොමසාරිස් වී.කේ.ඒ. අනුර කියා සිටිනවා.කොළඹ මහා නගර සභාව, යුද හමුදාව සහ පොලිසිය සමඟ ඒකාබද්ධ වී මෙම මෙහෙයුම ක්‍රියාත්මක කරන්නේ පරිසරය අපවිත්‍ර කරන පිරිස් අත්අඩංගුවට ගැනීමට බවයි ඔහු කියා සිටියේ.කොළඹ නගර සීමාව තුළ ඇති මාර්ග වලට කැලි කසල ගෙනත් දැමූ කිහිප දෙනෙකු ඊයේ (13) රාත්‍රියේ ද අත්අඩංගුවට ගෙන තිබෙනවා.දැනට කොළඹ නගරය තුල දිනකට කසළ මෙට්‍රික් ටොන් 800ක් පමණ බැහැර කරන බවයි වාර්තා වන්නේ.මේ අතර කොළඹ නගරයේ ගොඩගැසී ඇති කුණු කසල අද (14) සහ හෙට ඉවත් කර අවසන් කරන බව කොළඹ නාගරික කොමසාරිස් වී.කේ.ඒ. අනුර ප්‍රකාශ කළා.